Diari Oficial de la Generalitat Valenciana


Sumari del DOGV 6958, del 05-02-2013 (2013/1029)

Notificació del laude emés per la Junta Arbitral de Transports d'Alacant. Expedient número 063/12-A.
----------------------------------------------------------------------------------------------------

### Dades del document

Número de DOGV
:   6958

Data del DOGV
:   05-02-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/1029


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació del laude emés per la Junta Arbitral de Transports d'Alacant. Expedient número 063/12-A. [2013/1029]  
  
Ramón Escrig Moreno, president de la Junta Arbitral de Transports d'Alacant, manifesta que d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Star D'Moda COOPV, que s'ha dictat laude en l'expedient referenciat i per no ser possible la seua notificació per desconegut, parador ignorat o absència, es fa a través de la present publicació, als efectes legals oportuns. El contingut íntegre del laude és el que es ressenya a continuació:  
  
«Tribunal. President: Ramón Escrig Moreno. Vocals: Francisco Ortiz Gutiérrez, Miguel García Navaro, que justifica la seua absència. secretaria-vocal: Carolina Casal Asensio. Parts. Reclamant: Jequielx, SL, representada per Jesús Ángel Quiñónez Marín. Reclamat: Star D'Moda COOPV, que no compareix a l'acte de vista.  
A Alacant el 25 d'octubre de 2012 i a les 10.30 hores es constituïx la Junta Arbitral de Transports pels membres expressats al marge i amb l'assistència de les parts per a resoldre els expedients 063/12-A, i es va procedir a la celebració de la vista oral respecte de la reclamació següent: impagament de ports. Incompareixença del demandat.   
  
Iniciada la vista oral, el president procedix a comprovar la identitat de la part compareixent i la qualitat amb què intervé.   
A la part reclamada li va ser notificada la demanda i la citació a vista per al dia 25.10.2012 per mitjà d'un escrit rebut el 19.09.2012, segons queda acreditat amb l'avís de rebut expedit pel servici de correus i que consta en l'expedient.   
Concedida la paraula a la reclamant, deixa basada la seua reclamació en els següents antecedents de fet:   
1. Es ratifica en tots els motius de la seua demanda, manifesta que com a conseqüència de les relacions comercials existents entre les parts, la reclamant va realitzar, per compte de la reclamada, diversos transports tal com queden exposats en la demanda i que consten en les factures adjuntes a esta. A continuació es van presentar al cobrament als seus respectius venciments, les factures número D96688676, de 30.06.2011, per import de 297,56 euros; la factura número F50191539, de data 30.07.2011, per import de 101,50 euros; la factura número X03225458, de 30.08.2011, per import de 38,77 euros, la factura número N50928642, de 30.09.2011 per import de 170,19 euros, la número C51002156, de 30.10.2011, per import de 127,11 euros i la número J98995524, de 30.11.2011, per import de 12,06 euros. De la factura I55876676 es van entregar a compte 286,61 euros, quedant pendents del seu pagament 10,95 euros. La resta de factures van ser tornades als seus respectius venciments.  
Realitzades diverses gestions de cobrament sense aconseguir-ho, és per això que s'interposa la present demanda, amb la sol·licitud que una vegada que siga reconegut el seu dret, es condemne la reclamada al pagament de la quantitat de 550,58 euros, més els interessos legals meritats.  
S'apliquen els següents fonaments jurídics:  
1. La competència territorial de la Junta, de la qual no res s'al·lega, està determinada en els articles 6 i 7.2 del Reglament de la LOTT (RD 1211/90).   
2. La submissió està determinada, segons l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció donada a esta per l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/1987, de 30 de juliol, d'Ordenació dels Transports Terrestres: «es presumirà que hi ha el referit acord de sotmetiment a l'arbitratge de les Juntes sempre que la quantia de la controvèrsia no excedisca de 6.000,00 euros i que cap de les parts intervinents en el contracte haguera manifestat expressament a l'altra la seua voluntat en contra abans del moment en què s'inicie o hauria d'haver-se iniciat la realització del servici o activitat contractat». No consta en l'expedient que s'haja fet cap manifestació en el sentit preceptuat.  
3. Atesa l'absència del vocal representant d'empreses carregadores, que va excusar la seua assistència, el present laude, es dicta de conformitat amb la previsió continguda en l'apartat 7 de l'article 9 del ja mencionat RD 1211/1990, de 28 de setembre, que va aprovar el reglament de desplegament de la Llei d'Ordenació dels Transports Terrestres, que literalment disposa que «la inassistència de qualsevol dels membres de la junta, a excepció del president, no impedirà que es dicte el laude».  
  
4. De les manifestacions realitzades en la vista es deduïx que, efectivament, els ports que són reclamats en esta demanda i les factures dels quals consten adjuntes a esta van ser realitzats, la qual cosa determina el dret al seu cobrament per part de la reclamant.  
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la Junta, per unanimitat dels seus membres, dicta el laude següent:  
Estimar la demanda interposada per Jequielx, SL, representada per Jesús Àngel Quiñónez Marín, contra Star D'Moda COOPV, ja que dels fets relatats, documents probatoris i declaracions efectuades s'establix, que havent-se realitzat els transports reclamats dins de les condicions contractuals convingudes, ha de ser abonat el seu import.   
  
Per tot això, Star D'Moda COOPV haurà d'abonar a Jequielx, SL, la quantitat de cinc-cents cinquanta euros amb cinquanta-huit cèntims, (550,58 euros), més els interessos legals meritats i que es calcularan en el moment d'execució d'este laude comptats a partir de la interposició d'esta reclamació (30.03.2012).  
Contra este laude pot exercitar-se l'acció d'anul·lació davant de el Tribunal Superior de Justícia de la Comunitat Valenciana en el termini dels dos mesos següents a la seua notificació, d'acord amb el que preveuen els articles 40 a 43, ambdós inclosos, de la Llei 60/2003, de 23 de desembre, d'Arbitratge.  
Amb independència de l'anterior, dins dels deu dies següents al de la notificació del laude, podrà sol·licitar-se a esta Junta Arbitral la seua correcció, aclariment o complement, d'acord amb l'article 39 de l'esmentada Llei d'Arbitratge.  
Transcorreguts vint dies des de la notificació d'este laude a les parts, podrà instar-se la seua execució forçosa, davant del Jutjat de 1a Instància d'Alacant, segons establixen els articles 44 i 45 de la Llei 60/2003, de 23 de desembre, d'Arbitratge i 548 de la Llei 1/2000, de 7 de gener, d'Enjudiciament Civil.»  
Els dits terminis de recursos continguts en el laude transcrit seran computables a partir de l'endemà de la publicació del present edicte en el Diari Oficial de la Comunitat Valenciana.  
  
Alacant, 18 de gener de 2013.- El president de la Junta Arbitral de Transports d'Alacant: Ramón Escrig Moreno.